**Hajdúszoboszló Város Önkormányzata Képviselő–testületének**

**16/2017. (X. 19.) önkormányzati rendelete**

**a hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról**

*(egységes szerkezetben a módosító 21/2017. (XII.21.), 5/2021. (I. 28.) és a 3/2022. (I. 27.) Ör-tel)*

Hajdúszoboszló Város Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva - Hajdúszoboszló Város Önkormányzata Képviselő-testületének Igazgatási, Nevelési, Egészségügyi, Ügyrendi Bizottságának véleményének kikérésével - a következőket rendeli el:

**1. §**

1. A rendelet hatálya Hajdúszoboszló Város közigazgatási területén megtartott házasságkötésre és bejegyzett élettársi kapcsolat (továbbiakban: anyakönyvi esemény) létesítésére terjed ki.
2. A rendelet hatálya nem terjed ki Hajdúszoboszló Város Önkormányzatának
3. köztisztviselőire,
4. ügykezelőire,
5. az Mt. hatálya alá tartozó munkavállalóira.

**2. §**

E rendelet alkalmazásában:

1. hivatali helyiség: a Hajdúszoboszlói Polgármesteri Hivatal székhelyén (4200 Hajdúszoboszló, Hősök tere 1.) az „A” épület fszt. 15-ös iroda, a Gönczy Pál terem, illetve az emeleti Bocskai István terem.[[1]](#footnote-1)
2. munkaidőn kívüli anyakönyvi esemény: Hajdúszoboszló Város Önkormányzata Képviselő-testületének szervezeti és működési szabályzatában meghatározott munkarenden kívüli időben történő anyakönyvi esemény.
3. többletszolgáltatás:
   1. a hivatali helyiségen kívüli anyakönyvi esemény,
   2. a hivatali munkaidőn kívüli anyakönyvi esemény,
   3. [[2]](#footnote-2)

**3. §**

1. Hivatali helyiségen kívüli anyakönyvi esemény megtartása akkor engedélyezhető, ha az anyakönyvvezető a helyszínen meggyőződött arról, hogy az anyakönyvi esemény ünnepélyes és méltó körülmények között megtartható.
2. Az anyakönyvi eseményen nyújtott többletszolgáltatásért a jelen rendelet 1. sz. mellékletében meghatározott díjat kell fizetni.
3. Mentes a díjfizetési kötelezettség alól:
4. a hivatali helyiségben, hivatali munkaidőben egyéb többletszolgáltatás nélkül lebonyolított anyakönyvi esemény 2 tanú közreműködésével,
5. a házasulók valamelyikének közeli halállal fenyegető egészségi állapota esetén a hivatali helyiségben, szociális intézményben vagy lakáson lebonyolított anyakönyvi esemény.
6. A többletszolgáltatás díját az anyakönyvi esemény lebonyolítása előtt 15 munkanappal kell megfizetni a házipénztárban, illetve Hajdúszoboszlói Polgármesteri Hivatal költségvetési elszámolási számlájára.

**4. §**

A hivatali munkaidőn kívül történő anyakönyvi esemény lebonyolításában közreműködő anyakönyvvezetőt választása szerint a [közszolgálati tisztviselőkről szóló törvényben](https://optijus.hu/optijus/lawtext/A1100199.TV/tvalid/2017.7.1./tsid/) meghatározott szabadidő vagy anyakönyvi eseményenként bruttó 14.000.-Ft összegű díjazás illeti meg.

**5. §**

1. Jelen rendelet 2017. október 20-án lép hatályba, rendelkezéseit a hatálybalépést követően bejelentett házassági szándék, illetve bejegyzett élettársi kapcsolat létesítésére irányuló szándékot követő anyakönyvi eseményre kell alkalmazni.
2. Jelen rendelet hatályba lépésével egyidejűleg hatályát veszti az anyakönyvi eljárás egyes engedélyezési szabályairól és díjairól szóló 6/2011. (II.24.) önkormányzati rendelet.

***Dr. Sóvágó László Dr. Korpos Szabolcs***

***polgármester jegyző***

1. **sz. melléklet[[3]](#footnote-3)**

**Anyakönyvi eseményhez kapcsolódó többletszolgáltatások díja**

|  |  |  |
| --- | --- | --- |
|  | Többletszolgáltatás | Díj |
| 1) | Munkaidőn kívüli anyakönyvi esemény hivatali helyiségben | 25.000.-Ft |
| 2) | Munkaidőn és hivatali helyiségen kívüli anyakönyvi esemény (Bocskai Rendezvényközpont kivételével) | 50.000.-Ft |
| 3)[[4]](#footnote-4) | Munkaidőn és hivatali helyiségen kívüli anyakönyvi esemény díja a Bocskai Rendezvényközpontban | 35.000.-Ft |
| 4) | Hivatali helyiségben, munkaidőben tartott anyakönyvi esemény egyéb többletszolgáltatással (ünnepi beszéd, díszmappa, gyűrűcsere, gyertyagyújtás, homoköntés, szülőköszöntő, pezsgős koccintás, teremdíszítés) | 5.000.-Ft |

1. Módosította az 5/2021. (I. 28.) Ör. 1. § (1) bek., hatályos 2021. 01 29-től.

   Módosította a 3/2022. (I. 27.) Ör. 1. § (1) bek-e, hatályos 2022.01.29-től. [↑](#footnote-ref-1)
2. Hatályát veszti a 21/2017. (XII.21.) 11. § (3) bek. szerint, 2018. 01. 01-től. [↑](#footnote-ref-2)
3. Módosította a 21/2017. (XII.21.) 10. §-a, hatályos 2018.01.01-től. [↑](#footnote-ref-3)
4. Módosította az 5/2021. (I. 28.) Ör. 1. § (2) bek., hatályos 2021.01.29-től.

   Módosította a 3/2022. (I. 27.) Ör. 1. § (2) bek-e, hatályos 2022.01.29-től. [↑](#footnote-ref-4)